Lav et referat af nedenstående tekst:

Tekst:
En 22-årig mand fik torsdag aften bank med en kølle foran Løvvang Bowlingcenter i Nørresundby. Gerningsmanden skulle angiveligt have været sammen med fire-fem andre personer, og efter overfaldet kørte han væk sammen med dem i en Ford Mondeo Stationcar. - Den forurettede blev overfaldet af en person, som vi har en formodning om, hvem er, siger vagtchef ved Nordjyllands Politi, Michael Elkjær. Anmeldelsen tikkede ind hos Nordjyllands Politi klokken 23:32 af en anonym anmelder. Her lød det, at overfaldet var sket foran Løvvangskolen. Det viste sig at være den forkerte adresse, så Nordjyllands Politi kørte rundt i området i lidt tid, før en ny anmeldelse tikkede ind klokken 23:45. - Her fik vi den eksakte adresse, Løvbakken 8, hvor vi træffer ham overfaldet gik ud over, siger vagtchefen. Den 22-årige mand havde ifølge Nordjyllands Politi skræmmer på armene og i ansigtet, og blev straks kørt på skadestuen. Nordjyllands Politi arbejder nu videre på at finde gerningsmanden.

Referat:
Torsdag aften blev en 22-årig mand overfaldet i Nørresundby. Nordjyllands Politi har en formodning om, hvem gerningsmanden er.